CELEX: 52016PC0694
Language: fi
Date: 2016-10-28
Title: Ehdotus NEUVOSTON PÄÄTÖS yhteistyötä siviili-ilmailun turvallisuuden sääntelyssä koskevaan Amerikan yhdysvaltojen ja Euroopan yhteisön väliseen sopimukseen tehtävää muutosta koskevan sopimuksen tekemisestä Euroopan unionin puolesta

EUROOPAN KOMISSIO
            Bryssel 28.10.2016
            COM(2016) 694 final
            2016/0343(NLE)
            Ehdotus
            NEUVOSTON PÄÄTÖS
            yhteistyötä siviili-ilmailun turvallisuuden sääntelyssä koskevaan Amerikan yhdysvaltojen ja Euroopan yhteisön väliseen sopimukseen tehtävää muutosta koskevan sopimuksen tekemisestä Euroopan unionin puolesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               1.1.Tausta
            
            
               Yhteistyötä siviili-ilmailun turvallisuuden sääntelyssä koskeva Amerikan yhdysvaltojen ja Euroopan yhteisön välinen sopimus
                  1
               , jäljempänä ’sopimus’, jonka tekemisestä neuvosto oli tehnyt päätöksen
                  2
               , tuli voimaan 1. toukokuuta 2011. Sopimuksesta neuvoteltiin neuvoston 9. maaliskuuta 2004 tekemän päätöksen perusteella. Sillä komissio valtuutetaan aloittamaan neuvottelut. 
            
            
               Sopimuksen tarkoituksena on muun muassa taata korkean tason yhteistyön ja yhdenmukaistamisen jatkuminen Yhdysvaltojen ja Euroopan unionin välillä sopimuksen soveltamisalaan kuuluvilla aloilla.
            
            
               Sopimuksen alkuperäiseen soveltamisalaan, sellaisena kuin se on sopimuksen 2 artiklan B kohdassa, kuuluvat
            
            
               siviili-ilmailutuotteiden lentokelpoisuushyväksyntä ja valvonta;
            
            
               siviili-ilmailutuotteiden ympäristötestaus ja -hyväksyntä; sekä
            
            
               huoltotilojen hyväksyntä ja valvonta.
            
            
               Yhdysvaltain ilmailuhallinto, jäljempänä ’FAA’, ja komissio ovat sopimuksen täytäntöönpanon yhteydessä, erityisesti sopimuksella perustetussa kahdenvälisessä valvontakomiteassa (sekakomitea) käydyissä keskusteluissa, todenneet, että molemmilla osapuolilla on halu parantaa mahdollisuuksia lisätä lentoturvallisuutta koskevaa yhteistyötä nykyisen sopimuksen määräyksiä laajemmin.
            
            
               Molemmat osapuolet totesivat, että yhteistyötä olisi ensisijaisesti kehitettävä lentäjien lupakirjojen ja koulutuksen osalta, ja antoivat asiantuntijoiden tehtäväksi tarkastella vaihtoehtoja ja laatia teknisiä ehdotuksia. Tämän aloitteen tulosten myötä on myös vahvistunut, että sopimusta voidaan ja on syytä laajentaa uusille yhteistyön ja hyväksynnän aloille.
            
            
               Neuvosto valtuutti 25. syyskuuta 2014 komission neuvottelemaan sopimuksen muuttamisesta siten, että otetaan käyttöön uusia yhteistyöaloja. Sopimuksen muuttamista koskeva sopimus on tämän jälkeen neuvoteltu FAA:n ja komission välillä. Asiaa koskevan neuvoston päätöksen perusteella sopimusta muuttava sopimus allekirjoitettiin tällä välin unionin puolesta. Sopimuksen muuttamista koskeva sopimus olisi nyt hyväksyttävä Euroopan unionin toiminnasta tehdyn sopimuksen 100 artiklan 2 kohdan ja 218 artiklan 6 kohdan a alakohdan perusteella. 
            
            
               1.2.Soveltamisala
            
            
               Alkuperäisen sopimuksen 2 artiklan B kohta on korvattu niin, että se käsittää seuraavat alat, joilla yhteistyötä voidaan harjoittaa sopimuksen vastaavien liitteiden perusteella:
            
            
               (1)siviili-ilmailutuotteiden lentokelpoisuushyväksyntä ja valvonta;
            
            
               (2)siviili-ilmailutuotteiden ympäristötestaus ja -hyväksyntä;
            
            
               (3)huoltotilojen hyväksyntä ja valvonta;
            
            
               (4)henkilöstön lupakirjat ja koulutus;
            
            
               (5)lentotoiminta;
            
         
         
            
               (6)lentopaikat; sekä
            
            
               (7)ilmaliikennepalvelut ja ilmaliikenteen hallinta. 
            
            
               Tästä johtuen myös 5 artiklaa on muutettu.
            
            
               1.3.Muutoksen aikataulusta
            
            
               Muutoksen loppuunsaattamisen aikataulu on keskeisessä asemassa alustavassa työssä, joka on tehty uuden lentäjien lupakirjoja koskevan liitteen hyväksymiseksi ja sisällyttämiseksi sopimukseen.
            
            
               Asetuksen (EY) N:o 216/2008
                  3
                mukaan lentäjällä, jonka asuinpaikka on Euroopan unionissa, on oltava jonkin jäsenvaltion myöntämä lentäjän lupakirja. Komission asetuksessa (EU) N:o 1178/2011
                  4
                säädetään ratkaisusta, jonka mukaan kolmannen maan lentäjän lupakirjan haltijat voivat joko hyväksyttää (validoida) ulkomaisen lupakirjan yhden vuoden ajaksi tai muunnattaa sen pysyvästi. Komission asetuksesta (EU) N:o 1178/2011 neuvoteltaessa kävi kuitenkin ilmi, että kansalliset säännöt, vaikka niitä onkin yhdenmukaistettu tietyllä tasolla, olivat varsin erilaisia kolmansien maiden lupakirjojen kohtelun osalta. Tämä saattaisi johtaa siihen, että suuri määrä yksityislentäjän lupakirjan haltijoita (yli 10 000), joilla on ulkomaalainen lupakirja, eivät enää sopisi unionin järjestelmään. On syytä huomauttaa, että tämä koskisi pääasiassa Euroopassa asuvia yhdysvaltalaisen yksityislentäjän lupakirjan haltijoita. Näiden lupakirjojen muuntaminen komission asetuksen (EU) N:o 1178/2011 mukaisiksi voisi aiheuttaa merkittäviä taloudellisia ja organisatorisia lisäkustannuksia näille yksityislentäjän lupakirjan haltijoille.
            
            
               Tästä syystä yhdessä jäsenvaltioiden, Euroopan parlamentin ja toimialan kanssa sovittiin komission asetuksessa (EU) N:o 1178/2011 käyttöön otettavasta siirtymäajasta, jotta voidaan neuvotella sellaisesta liitteestä sopimukseen, jolla helpotetaan Yhdysvalloissa myönnettyjen yksityislentäjän lupakirjojen muuntamista.  
            
            
               Lentäjien lupakirjoja koskevan uuden liitteen sopimukseen sisällyttäminen katsotaan kiireelliseksi, kun otetaan huomioon komission asetukseen (EU) N:o 1178/2011 sisältyvät asiaa koskevat säännökset ja määräajat (8. huhtikuuta 2017). Sen vuoksi sopimusta on tarpeen muuttaa viipymättä.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Sopimus sopimuksen muuttamisesta on neuvoteltu komission ja FAA:n kesken sopimuksen 2 artiklan C kohdan ja 19 artiklan B kohdan mukaisesti.
            
            
               Lentoliikenneala yleisesti peräänkuuluttaa johdonmukaisesti tiiviimpää yhteistyötä, hyväksyntöjen tunnustamista ja yhdenmukaistamista kahden suurimman markkinan eli Yhdysvaltojen ja EU:n välillä, jotta voidaan vähentää tarpeettomia liiketoimintakustannuksia, joilla on hyvin vähäinen tai olematon turvallisuutta lisäävä vaikutus mutta jotka heikentävät alan yleistä kilpailukykyä. Nämä edut ovat erityisen kiinnostavia nyt, kun markkinoille ilmaantuu uusia tulokkaita muilla maailman kolkilla.
            
            
               EU:n ja Yhdysvaltojen sääntelyjärjestelmien vertailu on antanut viitteitä siitä, että olisi suotavaa edelleen yksinkertaistaa lakisääteisiä vaatimuksia ja menettelyjä Atlantin molemmin puolin kaikilla 1.2 kohdassa tarkoitetuilla aloilla. Näiden kahden järjestelmän lähentämisellä toisiinsa saadaan huomattavia säästöjä organisatoristen rakenteiden, resurssien, koulutusohjelmien, sisäisten menettelyjen ja valvontaohjelmien suhteen. 
            
            
               Lisäliitteet, joita tarvitaan, jotta vastavuoroista tunnustamista tietyllä alueella voidaan soveltaa tehokkaasti, laaditaan ja hyväksytään sopimuksessa määrättyjä ja päätöksessä 2011/719/EU säädettyjä erityismenettelyjä noudattaen. Niistä tehdään erilliset komission ehdotukset neuvoston päätöksiksi.
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Ehdotetulla sopimuksella sopimuksen muuttamisesta luodaan sen tultua voimaan mahdollisuus tehdä yhteistyötä myös muilla aloilla, joilla molemmat osapuolet katsovat sen vastavuoroisesti toivottavaksi edellyttäen, että kahdenvälinen valvontakomitea hyväksyy kunkin uuden alan osalta vastaavat liitteet sopimuksen tarkistetun 5 artiklan ja 19 artiklan B kohdan mukaisesti. 
            
            
               Oikeusperusta
            
            
               Euroopan unionin toiminnasta tehdyn sopimuksen 100 artiklan 2 kohta yhdessä 218 artiklan 6 kohdan a alakohdan kanssa.
            
            
               Taustalta on syytä mainita myös yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 12 artiklan 1 kohta. Siinä säädetään mahdollisuudesta tunnustaa Euroopan unionin ja kolmansien maiden välillä sopimukset, joiden mukaan jäsenvaltion viranomaiset voivat myöntää todistuksia kolmannen maan ilmailuviranomaisten myöntämien todistusten perusteella.
            
            
               4.TALOUSARVIOVAIKUTUKSET 
            
            
               Ei vaikutuksia EU:n talousarvioon.
            
         
         
            
               2016/0343 (NLE)
            
            
               Ehdotus
            
            
               NEUVOSTON PÄÄTÖS
            
            
               yhteistyötä siviili-ilmailun turvallisuuden sääntelyssä koskevaan Amerikan yhdysvaltojen ja Euroopan yhteisön väliseen sopimukseen tehtävää muutosta koskevan sopimuksen tekemisestä Euroopan unionin puolesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän,
            
            
               sekä katsoo seuraavaa:
            
            
               (1)Yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen muutos 1 allekirjoitettiin [???] annetun neuvoston päätöksen [XXX]
                  5
                mukaisesti [päivämäärä] sillä varauksella, että muutoksen tekeminen saatetaan päätökseen myöhemmin.
            
            
               (2)Sopimuksen muutoksella 1 laajennetaan osapuolten välisiä yhteistyöaloja, joilla hyväksyntöjen ja vaatimustenmukaisuustoteamusten vastavuoroista tunnustamista voidaan soveltaa niin, että resursseja käytetään parhaalla mahdollisella tavalla ja että saadaan oikeasuhteisia kustannussäästöjä samalla kun säilytetään korkea turvallisuuden taso lentoliikenteessä.
            
            
               (3)Kyseinen sopimuksen muutos 1 olisi hyväksyttävä Euroopan unionin puolesta. 
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Hyväksytään unionin puolesta yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen muutos 1.
            
            
               Sopimuksen muutoksen 1 teksti on liitetty tähän päätökseen.
            
            
               2 artikla
            
            
               Neuvoston puheenjohtaja nimeää henkilön, jolla on valtuudet vaihtaa Euroopan unionin puolesta sopimuksen 19 artiklan B kohdassa tarkoitetut diplomaattinootit osoitukseksi siitä, että Euroopan unioni suostuu sitoutumaan sopimuksen muutokseen 1.
            
            
               3 artikla
            
            
               Tämä päätös tulee voimaan päivänä, jona se hyväksytään. 
            
         
         
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 291, 9.11.2011, s. 1.
               
               
                  
                     (2)
                  Päätös 2011/719/EU (EUVL L 291, 9.11.2011, s. 1).
               
               
                  
                     (3)
                  Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta (EUVL L 79, 19.3.2008, s. 1).
               
               
                  
                     (4)
                  Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1).
               
            
      
    ---documentbreak--- 
      
         
               EUROOPAN KOMISSIO
            Bryssel 28.10.2016
            COM(2016) 694 final
            LIITE
            asiakirjaan
            Ehdotus NEUVOSTON PÄÄTÖKSEKSI
            yhteistyötä siviili-ilmailun turvallisuuden sääntelyssä koskevaan Amerikan yhdysvaltojen ja Euroopan yhteisön väliseen sopimukseen tehtävää muutosta koskevan sopimuksen tekemisestä Euroopan unionin puolesta
            
               
         
         
            
               LIITE
            
            
               asiakirjaan
            
            
               Ehdotus NEUVOSTON PÄÄTÖKSEKSI
            
            
               yhteistyötä siviili-ilmailun turvallisuuden sääntelyssä koskevaan Amerikan yhdysvaltojen ja Euroopan yhteisön väliseen sopimukseen tehtävää muutosta koskevan sopimuksen tekemisestä Euroopan unionin puolesta
               
            
               MUUTOS 1
            
            
               YHTEISTYÖTÄ
            
            
               SIVIILI-ILMAILUN TURVALLISUUDEN
            
            
               SÄÄNTELYSSÄ KOSKEVAAN
            
            
               AMERIKAN YHDYSVALTOJEN
            
            
               JA
            
            
               EUROOPAN YHTEISÖN
            
            
               VÄLISEEN SOPIMUKSEEN
            
            
               1 ARTIKLA – YLEISTÄ
            
            
               Yhteistyötä siviili-ilmailun turvallisuuden sääntelyssä koskevan Amerikan yhdysvaltojen (jäljempänä ’Yhdysvallat’) ja Euroopan yhteisön (jäljempänä yhdessä ’osapuolet’ ja yksittäin ’osapuoli’) välisen sopimuksen, jäljempänä ’sopimus’, 19 artiklan B kohdan määräysten nojalla osapuolet sopivat, että sopimusta muutetaan seuraavasti:
            
            
            
               1)Poistetaan sopimuksen 2 artiklan B kohta kokonaisuudessaan ja korvataan se seuraavasti:
            
            
               ”Sopimuksen mukaisen yhteistyön soveltamisalaan kuuluvat seuraavat alat:
            
            
               1)siviili-ilmailutuotteiden lentokelpoisuushyväksyntä ja valvonta;
            
            
               2)siviili-ilmailutuotteiden ympäristötestaus ja -hyväksyntä;
            
         
         
            
               3)huoltotilojen hyväksyntä ja valvonta;
            
            
               4)henkilöstön lupakirjat ja koulutus;
            
            
               5)lentotoiminta;
            
            
               6)lentopaikat; sekä
            
            
               7)ilmaliikennepalvelut ja ilmaliikenteen hallinta.”
            
            
            
               2)Poistetaan sopimuksen 5 artikla kokonaisuudessaan ja korvataan se seuraavasti:
            
            
               ”5 ARTIKLA
            
            
               Liitteet
            
            
               .Sopimuksen soveltamisalaan kuuluvissa asioissa osapuolet tai niiden edustajat valvontakomiteassa laativat liitteet, joissa kuvataan vaatimustenmukaisuustoteamusten ja hyväksyntöjen vastavuoroisen tunnustamisen edellytykset, kun ne ovat yhtä mieltä siitä, että kummankin osapuolen siviili-ilmailunormit, -säännöt, -käytännöt ja -menettelyt ovat riittävän yhdenmukaisia, jotta toisen osapuolen toisen puolesta sovittujen vaatimusten mukaisesti antamien hyväksyntöjen ja vaatimustenmukaisuustoteamusten vastavuoroinen tunnustaminen on mahdollista. Osapuolet sopivat myös, että niiden siviili-ilmailujärjestelmissä olevia teknisiä eroja käsitellään liitteissä.” 
            
            
            
               2 ARTIKLA – VÄLIAIKAINEN SOVELTAMINEN
            
            
               Osapuolet soveltavat tätä muutosta ennen sen voimaantuloa väliaikaisesti sen allekirjoituspäivästä lukien.
            
            
            
               3 ARTIKLA – VOIMAANTULO
            
            
               Tämä muutos tulee voimaan sitä päivää seuraavan toisen kuukauden ensimmäisenä päivänä, jona osapuolet ovat toimittaneet toisilleen viimeiset diplomaattinootit, joilla ne vahvistavat saattaneensa päätökseen tämän sopimuksen voimaan saattamiseksi tarvittavat menettelyt.
            
            
            
               TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
            
            
               AMERIKAN YHDYSVALLAT
                     
                     
                     
                     EUROOPAN UNIONI
            
            
         
         
            
               ALLEKIRJOITTAJA:___________________ ALLEKIRJOITTAJA:___________________
            
            
            
               ASEMA:
                     Hallintovirkamies, FAA
                     
                     
                     ASEMA:
            
            
            
            
               PÄIVÄYS: _____________________________PÄIVÄYS:__________________________